钦定古今图书集成/明伦汇编/官常典/第718卷 > 刘弘
## 钦定古今图书集成/明伦汇编/官常典/第718卷 > 刘弘

按《隋书诚节传》：“弘字仲远，彭城丛亭里人，魏太常卿
芳之孙也。少好学，有行检，重节概。仕齐行台郎中，襄
城、沛郡、穀阳三郡太守，西楚州刺史。及齐亡，周武帝
以为本郡太守。尉迥之乱也，遣其将席毗掠徐、兖，弘
勒兵拒之，以功授仪同永昌太守，齐州长史。志在立
功，不安佐职。平陈之役，表请从军，以行军长史从总”
管吐万绪度江，以功加上仪同，封濩泽县公，拜泉州
刺史。会高智慧作乱，以兵攻州，弘城守百馀日，救兵
不至，前后出战，死亡大半，粮尽无所食，与士卒数百
人煮“犀甲腰带及剥树皮而食之，一无离叛。贼知其
饥饿，欲降之，弘抗节弥厉。贼悉众来攻，城陷，为贼所
害。”上闻而嘉叹者久之，赐物二千段。子长信袭其官
爵。